Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Marko 12:1-44
12 Kabili atendeke ukulanda kuli bena mu filangililo ati: “Umuntu alimine ibala lya myangashi,+ no kushingulushako ilinga, no kwimbamo umwa kukamina imyangashi, akuulilemo no lupungu,+ kabili aliseekeshe ku balimi,+ no kuya ku calo ca kutali.+2 Nomba cilya inshita ya kulobolola ifisabo yafika, atumine umusha ku balimi, ukuti ayepokako ifisabo fya mwi bala lya myangashi.+3 Lelo balimwikete no kumupuma no kumutamfya, aya fye minwe nkutwa.+4 Awe atumine umusha na umbi kuli bena; na o balimumine ku mutwe no kumusaalula.+5 Atumineko na umbi, ena balimwipeye; atumineko na bambi abengi, bamo pali bena balibapumine na bamo balibepeye.6 Ashele na umo, umwana wakwe umwaume uo atemenwe nga nshi.+ Pa kulekelesha e o atumine ati, ‘Bakacindika umwana wandi.’+7 Lelo balya balimi balilanshenye, abati, ‘Uyu e mpyani.+ Iseni tumwipaye, kabili ibala* likaba lyesu.’+8 E ico balimusendele no kumwipaya,+ no kumupoosa ku nse ye bala lya myangashi.+9 Cinshi umwine we bala akacita? Akesalofya balya balimi, no kupeela ibala lya myangashi+ kuli bambi.+10 Bushe tamwabelenga ili lembo ilitila, ‘Ilibwe+ ilyo bakakuula bakeene, e lyaisaba ilibwe lya pa muulu pa koona.+11 Yehova e wacita ici cintu, kabili ca kupapa mu menso yesu’?”+12 E ico ilyo bailwike ukuti e bo alelandapo muli ci cilangililo, balafwaya apa kumwikatila, lelo baletiina ibumba. E ico balimushile no kuya.+13 E lyo bamutumiine abaFarise bamo na ba mu kabungwe ka kwa Herode,+ ukuti bamwikatile mu milandile yakwe.+14 Ilyo bafikile, bamwebele ati: “Mwe Kasambilisha, twalishiba ukuti muli ba cine kabili tamutiina umuntu nangu umo, pantu tamulolesha pa mimonekele ya bantu, lelo musambilisha inshila ya kwa Lesa mu cishinka:+ Bushe calisuminishiwa ukusonka umusonko kuli Kaisare nelyo iyo?15 Bushe tulesonka, nelyo twilasonka?”+ Nomba apo alishibe ubumbimunda bwabo, abebele ati: “Mulandu nshi mulenjesesha? Ndeteleni indalama imo iya denari, imonepo.”+16 Na bo baliletele. E lyo abepwishe ati: “Bushe uyu umutwe ne fi balembapo fya kwa nani?” Na bo bayaswike abati: “Fya kwa Kaisare.”+17 E lyo Yesu abebele ati: “Kanshi peeleni ifya kwa Kaisare kuli Kaisare,+ ne fya kwa Lesa kuli Lesa.”+ Awe balipapile ifyo a-aswike.+18 Nomba abaSaduke abatila takwaba ukubuuka ku bafwa baishile kuli ena, kabili bamwipwishe abati:+19 “Mwe Kasambilisha, Mose atulembele, ati umuntu nga afwa, asha umukashi lelo tafyelemo umwana, munyina+ afwile ukubuula umukashi wakwe no kufyalila munyina abana.+20 Kwali aba bwananyina cinelubali (7); kabili uwa ntanshi aupile umwanakashi, lelo afwile fye ukwabula ukufyalamo abana.+21 No walenga bubili alimubuulile, lelo alifwile ukwabula ukufyalamo umwana; no walenga butatu ifyo fine.22 Uwalenga cinelubali (7) na o alifwile ukwabula ukufyalamo umwana. Pa kulekelesha umwanakashi na o alifwile.+23 Bushe mu kubuuka kwa bafwa, akaba umukashi wa kwa nani? Pantu balya cinelubali (7) bonse balimuupilepo.”+24 Na o Yesu abebele ati: “Mwaliluba pantu tamwaishiba Amalembo nelyo amaka ya kwa Lesa.+25 Pantu ilyo abantu babuuka ku bafwa, taboopa nangu ukuupwa, lelo baba nga bamalaika mu muulu.+26 Nomba pa mulandu wa kubuuka ku bafwa, bushe tamwabelenga mwi buuku lya kwa Mose, mu lyashi lya pa cimpusa, ifyo Lesa amwebele ati, ‘Nine Lesa wa kwa Abrahamu kabili Lesa wa kwa Isaki kabili Lesa wa kwa Yakobo’?+27 Ni Lesa wa ba mweo, te wa bafwa iyo. Mwaliluba sana.”+28 Nomba umo pali bakalemba uwaishile no kubomfwa balekansana, ilyo amwene ukuti abasuka bwino, amwipwishe ati: “Lifunde nshi ilya ntanshi pali yonse?”+29 Na o Yesu a-aswike ati: “Ilya ntanshi ni li, ‘Umfweni, mwe bana ba kwa Israele, Yehova Lesa wesu ni Yehova umo,+30 kabili muletemwa Yehova Lesa wenu no mutima wenu onse, no mweo wenu onse, no kutontonkanya kwenu konse, na maka yenu yonse.’+31 Ilya cibili ni li, ‘Uletemwa umunobe nge fyo waitemwa we mwine.’+ Takwaba ifunde limbi ilyacila aya.”32 Na o kalemba amwebele ati: “Mwe Kasambilisha, mwalanda icine ati, ‘Aba fye Umo, kabili takwaba na umbi’;+33 kabili ukumutemwa no mutima onse, na mano yonse, na maka yonse, no kutemwa umunobe nge fyo waitemwa we mwine, kwalicindama ukucila imituulo ya koca yonse na malambo.”+34 Awe ilyo Yesu amwene ukuti a-asuka na mano, amwebele ati: “Tauli ukutali no bufumu bwa kwa Lesa.” Awe takwali nangu umo uwali na maka ya kumwipusha na fimbi.+35 Lelo ilyo Yesu alesambilisha mwi tempele atile: “Nga cinshi bakalemba basosela abati Kristu mwana wa kwa Davidi?+36 Davidi umwine ilyo apokelele umupashi+ wa mushilo atile, ‘Yehova aebele Shikulu ati: “Ikala ku kwa kulyo kwandi mpaka nkabike abalwani bobe pe samba lya makasa yobe.”’+37 Davidi umwine amwitile ati ‘Shikulu,’ nomba kuti aba shani umwana wakwe?”+Ne bumba ilikalamba lyali ne nsansa ilyo lyalemumfwa.+38 Kabili pa kusambilisha, atile: “Cenjeleni kuli bakalemba+ abafwaya ukwendauka nabafwala ifya kufwala fya mucinshi no kufwaya ukubaposha pa maliketi39 no kwikala pa fipuna fya ku ntanshi mu masunagoge* no kwikala apacindama sana pa mulaalilo.+40 E baliila bamukamfwilwa ifyuma+ fyabo kabili bapepa amapepo ayatali aya kabepekesho; aba bakapokelela ubupingushi ubwacilamo.”+41 Awe aikele apalungatene ne cipao,+ kabili alelolekesha ifyo abantu balepoosa indalama mu cipao na bakankaala abengi balepoosamo indalama ishingi.+42 Nomba mukamfwilwa umupiina ailepoosamo utundalama tubili, utwacepesha.+43 Awe aitile abasambi bakwe no kubeba ati: “Ndemweba icine cine nati, uyu mukamfwilwa umupiina apooselemo ukucila bonse abalepoosa indalama mu cipao;+44 pantu bonse bapooselemo indalama isho bafumishe pa fyuma fyabo, lelo ena, nangu mupiina, napoosamo shonse isho acikwata isha kuliilamo.”+
bem_Latn bem_Latn bem_Latn bem_Latn